Dec 26,2015
హ్యుందారు క్రెటా బుకింగ్‌లు కేక
       న్యూఢిల్లీ: హ్యుందారు సంస్థ ఇటీవల మార్కెట్లోకి విడుదల చేసిన స్పోర్ట్స్‌ వినియోగపు వాహనము 'క్రెటా'కు వినియోగదారుల నుంచి మంచి స్పందన లభిస్తోంది. జులైలో విడుదలైన ఈ ఎస్‌యూవీ వాహనానికి గత అయిదు నెలల కాలంలో దాదాపుగా 90,000లకు పైగా బుకింగ్‌లు లభించాయి. ఇందులో 15,770 విదేశీ మార్కెట్ల నుంచి లభించినవి కావడం గమనార్హం. మిగతా 75000 బుకింగ్‌లు దేశీయంగా లభించినవే.. ఈ ఏడాది చివరి నాటికి సంస్థ 80,000 మార్కును దాటే అవకాశం ఉన్నట్లు సంస్థ వర్గాలు చెబుతున్నాయి. హ్యుందారు సంస్థ క్రెటా వాహనాలను కేవలం భారత్‌లోనే తయారు చేసి దాదాపు 77 దేశాలకు ఎగమతి చేస్తోంది. ల్యాటిన్‌ అమెరికాలోని కొలంబియా, కోస్టారికా, పెరూ, పనామాతో పశ్చిమాసియా, ఆఫ్రికా దేశాలైన యూఏఈ, ఈజిప్టు, మొరాకో, నైజీరియాలకు వాహనాలను ఎగుమతి చేస్తోంది. దేశంలోని చాలా ప్రాంతాలలో క్రెటా వాహనాన్ని పొందాలంటే బుకింగ్‌ చేసి డెలివరీ కోసం దాదాపు మూడు నెలల పాటు వేచి చూడాల్సిన పరిస్థితులు నెలకొన్నాయని మార్కెట్‌ వర్గాలు చెబుతున్నాయి.
మీ స్నేహితులకు రికమెండ్ చెయ్యండి